
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-02641/2013-04
09.05.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ ПРИВРЕДНА АКАДЕМИЈА-ПРАВНИ ФАКУЛТЕТ ЗА ПРИВРЕДУ И ПРАВОСУЂЕ са седиштем у Нови Сад, Гери Кароља 1, НОВИ САД, ПИБ: 101661868, Матични број: 08728488,  испуњава прописане стандарде за акредитацију студијског програма МАС1 - ПРИВРЕДНО ПРАВО у оквиру поља друштвено-хуманистичких наука и то за 50 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ ПРИВРЕДНА АКАДЕМИЈА-ПРАВНИ ФАКУЛТЕТ ЗА ПРИВРЕДУ И ПРАВОСУЂЕ са седиштем у Нови Сад, Гери Кароља 1, НОВИ САД, је дана 20.12.2013. године поднела захтев за акредитацију студијског програма МАС1 - ПРИВРЕДНО ПРАВО у оквиру поља друштвено-хуманистичких наука под бројем 612-00-02641/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ ПРИВРЕДНА АКАДЕМИЈА-ПРАВНИ ФАКУЛТЕТ ЗА ПРИВРЕДУ И ПРАВОСУЂЕ и предлог одлуке, достављени су Комисији за акредитацију и проверу квалитета.
Мастер академске студија студијског програма Привредно право трају једну годину. Завршетком ових студија студент стиче 60 ЕСПБ бодова, и звање мастер правник. По завршетку ових студија студент може наставити школовање на докторским академским студијама у трајању од три године, јер је остварио неопходан услов, а то је стицање укупно 300 ЕСПБ на претходном школовању, односно на основним академским и мастер академским студијама.
Студијски програм обезбеђује компетенције за јасне професије. Сврха програма је јасно и недвосмислено формулисана и у складу је са основним задацима и циљевима установе. Циљеви образовног процеса студијског програма Привредно право су у складу са задацима Установе и укључују стицање вештина и компетенција. Дефинисани су услови и поступци који су неопходни за завршавање студија и добијање дипломе одређеног нивоа образовања, доступни су увиду јавности, и усклађени су са циљевима, садржајем и обимом студијских програма. 
Структура програма мастер студија обухвата одговарајући распоред предмета по семестрима, фонд часова и број ЕСПБ. Установа је приложила и одговарајуће описе уз сваки предмет. Курикулум студијског програма Привредно право мастер академских студија је конципиран тако да задовољава и испуњава постављене и дефинисане циљеве и обавезе. Програм је целовит, свеобухватан и усаглашен са другим програмима Установе, као и са студијским програмима иностраних високошколских установа. 
Број студената који се уписује на студијски програм мастер студија Привредно право, утврђен је на основу расположивих просторних и кадровских могућности  Правног факултета за привреду и правосуђе у Новом Саду, Универзитета Привредна академија у Новом Саду. На основу овог критеријума установљено је да број студената који се могу уписати на студијски програм Привредно право мастер академских студија износи 50 (педесет). Упис кандидата се врши на основу Конкурса. Одлуку о расписивању конкурса доноси Сенат Универзитета, а на предлог Наставно-научног већа Факултета. На студије другог нивоа, мастер академске студије Привредно правног студијског програма може се уписати лице које има претходно завршене студије првог степена – сродне основне четворогодишње академске студије. Рангирање кандидата по Конкурсу утврђује се на основу просечне оцене остварене на основним студијама и времена студирања на основним студијама, а у оквиру броја пријављених кандидата за студијски програм у складу са утврђеном квотом за упис.
Студијски програм студент савладава полагањем испита и одбраном завршног рада чиме стиче 60 ЕСПБ бодова, у складу са студијским програмом. Сваки појединачни предмет у програму има одређени број ЕСПБ бодова који студент остварује када са успехом положи испит. Број ЕСПБ бодова утврђује се на основу радног оптерећења студента у савлађивању одређеног предмета и применом јединствене методологије високошколске установе за све предмете одређеног студијског програма. Успешност студената у савлађивању предмета континуирано се прати током наставе и изражава поенима. Максимални број поена које студент може да оствари на предмету је 100. Студент стиче поене на предмету кроз рад у настави и испуњавањем предиспитних обавеза и полагањем испита. Минималан број поена које студент може да стекне испуњавањем предиспитних обавеза током наставе је 30, а максималан 70.
Укупан број наставника ангажованих на предавањима на студијском програму је 9, од којих су сви ангажовани у сталном радном односу. Укупан број сарадника ангажованих на студијском програму је 6, од којих су 2 сарадника ангажована у сталном радном односу, а 4 сарадника су ангажована у допунском радном односу – по уговору. Од Установе се захтева да за једног наставника који има преко 65 година (проф. др Александар Радованов), обезбеди одговарајућу одлуку Научно-наставног већа  о продужењу радног односа, односно о избору у звање емеритуса. 
Факултет има укупну површину од 6389,38м2, односно 2,20м2 по студенту (2900 – укупан број акредитованих студената на свим нивоима и годинама студија), укључујући простор и акредитоване студенте на високошколским јединицама ван седишта установе без својства правног лица у Шапцу, Суботици и Нишу. Установа располаже адекватном рачунарском опремом, као и библиотечким фондом и простором. 
[bookmark: _GoBack]Факултет редовно и систематично предузима мере за унапређење квалитета у погледу курикулума, наставе, наставног особља, оцењивања студената, уџбеника и литературе. Факултет интерно обезбеђује квалитет кроз успостављене механизме менаџмента квалитета, интерне провере, преиспитивања система квалитета, контроле неусаглашености и предузима превентивне мере и корективне мере –  уколико се појави неусаглашеност. Контрола квалитета студијског програма се обавља у унапред одређеним временским периодима који за самовредновање износи највише три године, а за спољашњу проверу квалитета највише пет година. У контроли квалитета студијског програма учествују Комисија за квалитет, Комисија за обезбеђење квалитета студијских програма и сами студенти. Увидом у приложену документацију утврђено је да је планирана активна и квалитетна улога студената у процесу контроле квалитета.
Kомисија за акредитацију и проверу квалитета, утврдила је да високошколска установа УНИВЕРЗИТЕТ ПРИВРЕДНА АКАДЕМИЈА-ПРАВНИ ФАКУЛТЕТ ЗА ПРИВРЕДУ И ПРАВОСУЂЕ  за студијски програм МАС1 - ПРИВРЕДНО ПРАВО  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ ПРИВРЕДНА АКАДЕМИЈА-ПРАВНИ ФАКУЛТЕТ ЗА ПРИВРЕДУ И ПРАВОСУЂЕ са седиштем у Нови Сад, Гери Кароља 1, НОВИ САД, ПИБ: 101661868, Матични број: 08728488, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС1 - ПРИВРЕДНО ПРАВО у оквиру поља друштвено-хуманистичких наука и то за 50 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

